**DÔVODOVÁ SPRÁVA**

1. **Všeobecná časť**

Vláda Slovenskej republiky predkladá vládny návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (ďalej len „návrh zákona“).

Návrhom zákona sa reaguje na prebiehajúce súdne spory príslušníkov Hasičského a záchranného zboru v súvislosti s prekračovaním 48 hodinového priemerného týždenného služobného času, ktoré vznikajú preto, že sa do tohto limitu nezarátava služobná pohotovosť v mieste výkonu štátnej služby, ako to vyžaduje európska legislatíva.

Návrhom zákona sa ustanovuje, že priemerný týždenný služobný čas príslušníka, vrátane štátnej služby nadčas a služobnej pohotovosti v mieste výkonu štátnej služby, nesmie prekročiť 48 hodín. Návrhom zákona sa zároveň ustanovuje výnimka, ktorá umožní prekročenie 48 hodinového priemerného týždenného služobného času v prípade, ak s tým príslušník súhlasí, čo vyplýva z potrieb aplikačnej praxe v záujme zabezpečenia výkonu štátnej služby. O príslušníkoch, ktorí poskytli súhlas s prekročením priemerného 48 hodinového týždenného služobného času, má nadriadený viesť evidenciu, ktorú na požiadanie má poskytnúť príslušným orgánom bezpečnosti a ochrany zdravia pri práci. Príslušník môže svoj súhlas kedykoľvek odvolať. Príslušníkovi v súvislosti s tým, že nesúhlasí s rozsahom služobného času nad 48 hodín týždenne v priemere, nesmie vzniknúť žiadna ujma.

Návrhom zákona sa tiež zvyšuje výška peňažnej náhrady za služobnú pohotovosť v pracovných dňoch z 15 % na 50 % za každú hodinu tejto pohotovosti a v dňoch služobného pokoja z 30 % na 100 % za každú hodinu tejto pohotovosti. Uvedené zmeny sa navrhujú aj z dôvodu čiastočného dorovnania nárokov príslušníkov s príslušníkmi ozbrojených bezpečnostných zborov aj s poukazom na to, že ide o zbory spadajúce pod rovnaký ústredný orgán štátnej správy, a preto je dorovnávanie nárokov viac ako žiaduce.

Návrh zákona predpokladá vplyvy na rozpočet verejnej správy. Návrh zákona nebude mať sociálne vplyvy, vplyvy na manželstvo, rodičovstvo a rodinu, vplyvy na rozpočty obcí a vyšších územných celkov, podnikateľské prostredie, životné prostredie, informatizáciu spoločnosti, ani vplyvy na služby verejnej správy pre občana.

Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, inými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj v súlade s právom Európskej únie.

Návrh zákona nie je predmetom vnútrokomunitárneho pripomienkového konania.

Návrh zákona má nadobudnúť účinnosť 1. júla 2025.

**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:** vláda Slovenskej republiky
2. **Názov návrhu zákona:** Návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov
3. **Predmet návrhu zákona je – nie je upravený v práve Európskej únie**:

a) v primárnom práve

* čl. 153 Zmluvy o fungovaní Európskej únie,

b) v sekundárnom práve

- smernica Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (Mimoriadne vydanie Ú. v. EÚ, kap. 05/zv. 004, Ú. v. EÚ L 299, 18.11.2003), gestor: Ministerstvo práce, sociálnych vecí a rodiny Slovenskej republiky, spolugestori: Ministerstvo zdravotníctva Slovenskej republiky, Ministerstvo dopravy Slovenskej republiky,

c) v judikatúre Súdneho dvora Európskej únie

- je obsiahnutý napr. v rozsudku vo veci C-518/15 (Ville de Nivelles proti Rudymu Matzakovi), ktorý vo výroku uvádza:

1. článok 17 ods. 3 písm. c) bod iii) smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času sa má vykladať v tom zmysle, že členské štáty sa nemôžu, pokiaľ ide o určité kategórie hasičov prijatých do verejných hasičských služieb, odchýliť od súboru povinností vyplývajúcich z ustanovení tejto smernice vrátane jej článku 2, ktorý definuje okrem iného pojmy „pracovný čas“ a „čas odpočinku“;

2. článok 15 smernice 2003/88 sa má vykladať v tom zmysle, že neumožňuje, aby členské štáty ponechali v platnosti alebo prijali menej reštriktívnu definíciu pojmu „pracovný čas“, ako je definícia uvedená v článku 2 tejto smernice,

3. článok 2 smernice 2003/88 sa má vykladať v tom zmysle, že členským štátom neukladá povinnosť určiť odmenu za takú domácu pohotovosť, ako je pohotovosť dotknutá vo veci samej, v závislosti od predchádzajúcej kvalifikácie tohto času ako „pracovného času“ alebo „času odpočinku“;

4. článok 2 smernice 2003/88 sa má vykladať v tom zmysle, že čas pracovnej pohotovosti, ktorý pracovník trávi doma s povinnosťou reagovať na výzvu svojho zamestnávateľa do 8 minút, čo do značnej miery ovplyvňuje jeho možnosti venovať sa iným činnostiam, sa má považovať za „pracovný čas“.

**4**. **Záväzky Slovenskej republiky vo vzťahu k Európskej únii**:

1. lehota na prebratie smernice alebo lehota na implementáciu nariadenia alebo rozhodnutia: bezpredmetné,
2. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy: bezpredmetné,

c) informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu tohto prebrania, príp. potreby prijatia ďalších úprav:

* uvádzaný právny akt Európskej únie bol prebratý zákonom č. 311/2001 Z. z. Zákonník práce v znení neskorších predpisov, zákone č. 462/2007 Z. z. o organizácii pracovného času v doprave a o zmene a doplnení zákona č. [125/2006 Z. z.](https://www.slov-lex.sk/pravne-predpisy/SK/ZZ/2006/125/) o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov, zákone č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov, zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákone č. 315/2001 Z. z. o Hasičskom a záchrannom zbore v znení neskorších predpisov, zákone č. 103/2014 Z.z. o divadelnej činnosti a hudobnej činnosti a o zmene a doplnení niektorých zákonov, zákone č. 2/1991 Zb. o kolektívnom vyjednávaní, zákone č. 35/2019 Z. z. o finančnej správe a o zmene a doplnení niektorých zákonov v znení neskorších predpisov, zákone č. 467/2007 Z. z. o organizácii pracovného času v doprave a o zmene a doplnení zákona č. [125/2006 Z. z.](https://www.slov-lex.sk/ezbierky-fe/pravne-predpisy/SK/ZZ/2006/125/) o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z.

**5. Návrh zákona je zlučiteľný s právom Európskej únie**:

úplne.

**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov | | | | | | | | | | |
| **Predkladateľ (a spolupredkladateľ)** | | | | | | | | | | |
| Vláda Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia/ implementácia práva EÚ | | | | | | |
| *V prípade transpozície/implementácie uveďte zoznam transponovaných/implementovaných predpisov:*  Smernica Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (Mimoriadne vydanie Ú. v. EÚ, kap. 5/zv.4; Ú. v. EÚ L 299, 18.11.2003) | | | | | | | | | | |
| **Termín začiatku a ukončenia PPK** | | | | | | bez PPK | | | | |
| **Predpokladaný termín predloženia na pripomienkové konanie** | | | | | | bez MPK | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | jún 2025 | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Návrhom zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (ďalej len „návrh zákona“) sa vykonávajú úpravy služobného času príslušníkov Hasičského a záchranného zboru a príslušníkov Horskej záchrannej služby (ďalej len „príslušník“), ktorí taktiež spadajú pod úpravu zákona č. 315/2001 Z. z. o Hasičskom a záchrannom zbore v znení neskorších predpisov. Návrhom zákona sa výslovne ustanovuje, že priemerný týždenný služobný čas príslušníka vrátane štátnej služby nadčas a služobnej pohotovosti v mieste výkonu štátnej služby nesmie prekročiť 48 hodín. Z tohto dôvodu sa návrhom zákona upravuje možnosť pre príslušníkov, na základe návrhom zákona stanovených podmienok, vykonávať štátnu službu nad priemerný týždenný služobný čas, ktorý je stanovený na 48 hodín. Zároveň sa zvyšuje náhrada za služobnú pohotovosť. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Cieľom návrhu zákona je služobnú pohotovosť vykonávanú v mieste výkonu štátnej služby zarátať do 48 hodín priemerného týždenného služobného času, tomu prispôsobiť odmeňovanie tejto služobnej pohotovosti, a v záujme zabezpečenia výkonu služieb príslušníkmi na základe návrhom zákona stanovených podmienok, im umožniť vykonávať štátnu službu nad priemerný týždenný služobný čas. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  - príslušník  - služobné úrady príslušníkov | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Alternatívnym riešením je nulový variant, t. j. neprijatie zákona a zachovanie súčasného stavu bez zmien, čo by v praxi znamenalo neodstránenie problémov. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia/implementácia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | |  | | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Účelnosť návrhu zákona bude monitorovaná a posudzovaná od nadobudnutia jeho účinnosti priebežne a komplexne po uplynutí 3 rokov. Vyhodnocovať sa bude najmä vplyv navrhovaných úprav na elimináciu, resp. odstránenie problémov týkajúcich sa služobného času príslušníkov. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na limit verejných výdavkov** |  | | **Pozitívne** | |  | | **Žiadne** |  | | **Negatívne** |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |  | | Áno | |  | |  |  | | Nie |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam.*  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  *Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.*  *V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.*  Z vplyvov materiálu bol identifikovaný len vplyv na rozpočet verejnej správy, ktorý má byť krytý zvýšením limitu výdavkov v kapitole Ministerstva vnútra SR v rozpočtových rokoch 2025 až 2028 z dôvodu zvýšenia počtov príslušníkov Ministerstvom financií SR. Zvýšený limit výdavkov bude mať presah aj do nasledujúcich rozpočtových rokov.  Ostatné posudzované vplyvy neboli identifikované, resp. zo sociálnych vplyvov bol identifikovaný len vplyv na rast služobného príjmu a na základe návrhu bude nevyhnutné vytvoriť nové služobné miesta, aby sa zabezpečil výkon služieb príslušníkov, čo je však už popísané v priloženej analýze vplyvov na rozpočet verejnej správy, na zamestnanosť vo verejnej správe a financovanie návrhu. Návrh zákona bude mať pravdepodobne pozitívny vplyv na manželstvo, rodičovstvo a rodinu, pretože môže, v niektorých prípadoch, priniesť zvýšenie voľného času, ktorý bude môcť príslušník stráviť so svojou rodinou. Ak využije možnosť upravenú § 85a, naopak, je možné, ale nemusí tak tomu byť, že sa mu voľný čas v týždni skráti. Návrh ráta aj s nárastom disponibilných zdrojov z dôvodu zvýšenia náhrady za služobnú pohotovosť. Tieto vplyvy považujeme za marginálne, keďže návrh nie je primárne zameraný na riešenie sociálnej otázky a nezameriava sa ani na situáciu v rodine, manželstve či na otázky rodičovstva, hoci môže okrajovo ovplyvniť aj tieto sféry života. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  Ministerstvo vnútra SR, Prezídium Hasičského a záchranného zboru, Bratislava |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Pri vypracovaní návrhu zákona sa vychádzalo z aplikačnej praxe, legislatívy upravujúcej služobný čas a pracovný čas a z konzultácií s odbornými subjektmi Ministerstva vnútra SR. |
| 1. **Stanovisko Komisie na posudzovanie vybraných vplyvov z PPK č. 091/2024**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1/A

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2025** | **2026** | **2027** | **2028** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **4 526 886** | **9 053 772** | **9 053 772** | **9 053 772** |
| Ministerstvo vnútra SR / 0D6 Efektívna verejná správa | 4 526 886 | 9 053 772 | 9 053 772 | 9 053 772 |
| ***z toho:*** |  |  |  |  |
| ***- vplyv na ŠR*** | **4 526 886** | **9 053 772** | **9 053 772** | **9 053 772** |
| *Rozpočtové prostriedky* | *4 526 886* | *9 053 772* | *9 053 772* | *9 053 772* |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.*  *o rozpočtovej zodpovednosti* | 0 | 0 | 0 | 0 |
| ***- vplyv na vyššie územné celky*** | **0** | **0** | **0** | **0** |
| *z toho vplyv nových úloh v zmysle ods. 2 Čl. 6 ústavného zákona č. 493/2011 Z. z.*  *o rozpočtovej zodpovednosti* | 0 | 0 | 0 | 0 |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **4 078 278** | **8 156 556** | **8 156 556** | **8 156 556** |
| ***- vplyv na ŠR*** | **4 078 278** | **8 156 556** | **8 156 556** | **8 156 556** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **4 526 886** | **0** | **0** | **0** |
| Ministerstvo vnútra SR / 0D6 Efektívna verejná správa | 4 526 886 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **9 053 772** | **9 053 772** | **9 053 772** |

Tabuľka č. 1/B

|  |  |  |  |  |
| --- | --- | --- | --- | --- |
|  | **2025** | **2026** | **2027** | **2028** |
| **Vplyvy na limit verejných výdavkov verejnej správy celkom (v metodike ESA 2010)** | **0** | **9 053 772** | **9 053 772** | **9 053 772** |
| Ministerstvo vnútra SR / 0D6 Efektívna verejná správa | 0 | 9 053 772 | 9 053 772 | 9 053 772 |
| **z toho:** |  |  |  |  |
| **vplyv na limit verejných výdavkov ŠR** | **0** | **9 053 772** | **9 053 772** | **9 053 772** |
| **vplyv na limit verejných výdavkov ostatných subjekty verejnej správy** | **0** | **0** | **0** | **0** |
| **vplyv na limit verejných výdavkov ďalších súčastí rozpočtu verejnej správy** |  |  |  |  |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Predkladaný materiál má negatívny vplyv na rozpočet verejnej správy. Vplyv na rozpočet finančných prostriedkov na rok 2025 je v kapitole Ministerstvo vnútra SR rozpočtovo krytý. Financovanie výdavkov na roky 2026 až 2028 bude predmetom rokovaní o návrhu rozpočtu verejnej správy na roky 2026 až 2028 tak, aby boli vplyvy zabezpečené v rámci celkového limitu verejných výdavkov na príslušný rozpočtový rok. Na základe skutočne prijatých príslušníkov Hasičského a záchranného zboru (ďalej len „príslušník“) bude kapitola Ministerstvo vnútra SR žiadať rozpočtovým opatrením o zvýšenie systemizácie počtov príslušníkov a rozpočtu finančných prostriedkov kapitolu Ministerstvo financií SR v rokoch 2026 až 2029 vrátane zvýšenia limitu verejných výdavkov. Zvyšovanie systemizácie počtov príslušníkov v rokoch 2026 až 2029 navrhujeme z dôvodu systémového riešenia tak, aby mali všetci príslušníci iba 12 hodinové služby bez služobnej pohotovosti.

**2.2. Popis a charakteristika návrhu**

**2.2.1. Popis návrhu:**

Podľa zákona č. 315/2001 Z. z. o Hasičskom a záchrannom zbore v znení neskorších predpisov (ďalej len „zákon“) predstavuje služobný čas príslušníka 40 hodín týždenne, pričom služobná pohotovosť sa nezapočítava do služobného času. Pri nerovnomernom rozvrhnutí služobného času nesmie jeho dĺžka presiahnuť 18 hodín/služobný deň a celková dĺžka vykonávania štátnej služby a na ňu bezprostredne nasledujúcej služobnej pohotovosti nesmie trvať dlhšie ako 24 hodín/služobný deň.

Služobná pohotovosť sa príslušníkom určuje, t. j. nemajú možnosť ju odmietnuť, pričom za služobnú pohotovosť príslušníkovi nepatrí plat, ale peňažná náhrada vo výške 15 % jeho priemerného platu za každú hodinu pohotovosti a 30 % ak ide o pohotovosť počas nedele a sviatku.

Súdny dvor Európskej únie posudzuje legálnosť postupu Slovenskej republiky (ďalej len „SR“) pri aplikácii smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (ďalej len „smernica 2003/88/ES“), ktorá stanovuje maximálny pracovný čas zamestnanca. Smernica 2003/88/ES sa vzťahuje aj na hasičské a záchranné zložky. Zároveň začne Európska komisia posudzovať súlad zákona so smernicou 2003/88/ES (doteraz sa legislatívou SR v tejto oblasti Európska komisia ani Súdny dvor Európskej únie nezaoberali); nie je predpoklad úspechu SR, pričom pri nezosúladení národnej legislatívy so smernicou 2003/88/ES hrozia pokuty v státisícoch až miliónoch eur (vysoká pravdepodobnosť v pomerne krátkom horizonte).

Na základe uvedeného je potrebné zabezpečiť zosúladenie národnej legislatívy so smernicou 2003/88/ES.

Novelizácia náhrady za služobnú pohotovosť podľa § 122 ods. 1 zákona s účinnosťou od 01. 07. 2025:

Aktuálne znenie § 122 ods. 1

„(1) Ak je príslušníkovi podľa § 92 ods. 1 určená služobná pohotovosť, patrí mu za každú hodinu tejto pohotovosti peňažná náhrada 15 % zo sumy, ktorou je príslušná časť jeho služobného platu, a 30 % z tejto sumy, ak ide o deň služobného pokoja.“.

Navrhované znenie § 122 ods. 1 od 01. 07. 2025

„(1) Ak je príslušníkovi podľa § 92 ods. 1 určená služobná pohotovosť, patrí mu za každú hodinu tejto pohotovosti peňažná náhrada 50 % zo sumy, ktorou je príslušná časť jeho služobného platu, a 100 % z tejto sumy, ak ide o deň služobného pokoja.“.

Aktuálne sú príslušníkom plánované 24-hodinové služby, z toho je 16 hodín služobného času a 8 hodín je služobnej pohotovosti, ktorá sa v súčasnosti nezapočítava do služobného času.

Zvýšením systemizácie počtov príslušníkov v rokoch 2026 až 2029 o 1 080 príslušníkov dôjde k systémovému riešeniu, dôjde aj k plánovaniu 12 hodinových služieb, z toho bude 12 hodín služobného času bez služobnej pohotovosti, čo bude v súlade so smernicou 2003/88/ES.

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Príslušníkom nepatrí plat za služobnú pohotovosť, ale peňažná náhrada vo výške 15 % jeho priemerného platu za každú hodinu pohotovosti a 30 % ak ide o pohotovosť počas dňa služobného pokoja.

**2025**

Čerpanie peňažnej náhrady za služobnú pohotovosť bolo v roku 2024 (údaje z IIS SAP – modul Controlling) v kat. 610 – Mzdy, platy, služobné príjmy a ostatné osobné vyrovnania (ďalej len „kat. 610 – Mzdy“) nasledovné:

* vo výške 15 % v sume 3 239 219 eur,
* vo výške 30 % v sume 256 447 eur.

Požadované zvýšenie peňažnej náhrady za služobnú pohotovosť od 01. 07. 2025 (prepočítané na celý rok) v kat. 610 - Mzdy:

* z výšky 15 % na 50 % v sume 10 797 396 eur,
* z výšky 30 % na 100 % v sume 854 823 eur.

Celkový vplyv zvýšenia peňažnej náhrady za služobnú pohotovosť od 01. 07. 2025 predstavuje sumu 4 526 886 eur, z toho:

1. v kat. 610 – Mzdy v sume 4 078 278 eur,
2. v kat. 620 – Poistné a príspevok do poisťovní (ďalej len „kat. 620 – Poistné“) v sume 448 608 eur.

**2026**

Vplyv zvýšenia peňažnej náhrady za služobnú pohotovosť v roku 2026 predstavuje sumu 9 053 772 eur, z toho:

1. v kat. 610 – Mzdy v sume 8 156 556 eur,
2. v kat. 620 – Poistné v sume 897 216 eur.

V roku 2026 je predpoklad zvýšenia systemizovaných počtov príslušníkov o 270 príslušníkov, čo predstavuje vplyv na rozpočet Ministerstva vnútra SR v roku 2026 v sume 10 705 020 eur, z toho:

1. v kat. 610 – Mzdy v sume 6 669 864 eur,
2. v kat. 620 – Poistné v sume 2 481 190 eur,
3. v kat. 630 – Tovary a služby v sume 1 553 966 eur.

Priemerný služobný príjem príslušníka predstavuje sumu 2 058,60 eur, k čomu prislúcha sadzba poistného 37,2 %.

Predpokladané náklady na jedného príslušníka, podpoložka 633010 – Pracovné odevy, obuv a pracovné pomôcky v rámci komoditných skupín 12 a 20 – prvotné vystrojenie príslušníka sú v sume 5 755,43 eur.

|  |  |
| --- | --- |
| **Náklady na jedného príslušníka** | **Suma** |
| poukaz vzor1 (pracovná rovnošata) pri nástupe | 1 732,81 eur |
| poukaz vzor2 (služobná rovnošata) po ukončení odbornej prípravy | 1 732,81 eur |
| výstrojné konto príslušníka na rok | 487,12 eur |
| osobné ochranné pracovné prostriedky zásahové | 1 802,69 eur |
| **Náklady spolu** | **5 755,43** eur |

Na základe skutočne prijatých príslušníkov bude kapitola Ministerstvo vnútra SR žiadať rozpočtovým opatrením o zvýšenie systemizácie počtov a rozpočtu finančných prostriedkov kapitolu Ministerstvo financií SR vrátane zvýšenia limitu verejných výdavkov.

**2027**

Vplyv zvýšenia peňažnej náhrady za služobnú pohotovosť v roku 2027 predstavuje sumu 9 053 772 eur, z toho:

1. v kat. 610 – Mzdy v sume 8 156 556 eur,
2. v kat. 620 – Poistné v sume 897 216 eur.

Predpokladané priemerné čerpania peňažnej náhrady za služobnú pohotovosť po zvýšení od 01. 07. 2025 na príslušníka by predstavovali v kat. 610 – Mzdy sumu 3 600 eur (prepočítané na celý rok).

Prijatím 270 príslušníkov v roku 2026 by sa 990 zásahovým príslušníkom z celkového počtu 3 237 zásahových príslušníkov plánovali 12 hodinové služby (namiesto 24 hodinových), čím by sa znížilo čerpanie peňažnej náhrady za služobnú pohotovosť v roku 2027 v kat. 610 – Mzdy približne o sumu 3 564 000 eur.

Vplyv zvýšenia systemizovaných počtov o ďalších 270 príslušníkov na rozpočet Ministerstva vnútra SR v roku 2027 oproti roku 2026 predstavuje sumu 19 907 355 eur, z toho:

1. v kat. 610 – Mzdy v sume 13 339 728 eur,
2. v kat. 620 – Poistné v sume 4 962 380 eur,
3. v kat. 630 – Tovary a služby v sume 1 605 247 eur.

Na základe skutočne prijatých príslušníkov bude kapitola Ministerstvo vnútra SR žiadať rozpočtovým opatrením o zvýšenie systemizácie počtov a rozpočtu finančných prostriedkov kapitolu Ministerstvo financií SR vrátane zvýšenia limitu verejných výdavkov.

**2028**

Vplyv zvýšenia peňažnej náhrady za služobnú pohotovosť v roku 2028 predstavuje sumu 9 053 772 eur, z toho:

1. v kat. 610 – Mzdy v sume 8 156 556 eur,
2. v kat. 620 – Poistné v sume 897 216 eur.

Prijatím ďalších 270 príslušníkov v roku 2027 by sa znížilo čerpanie peňažnej náhrady za služobnú pohotovosť v roku 2028 v kat. 610 – Mzdy približne o sumu 7 128 000 eur.

Vplyv zvýšenia systemizovaných počtov príslušníkov o ďalších 270 príslušníkov na rozpočet Ministerstva vnútra SR v roku 2028 oproti roku 2027 predstavuje sumu 29 111 382 eur, z toho:

1. v kat. 610 – Mzdy v sume 20 009 592 eur,
2. v kat. 620 – Poistné v sume 7 443 570 eur,
3. v kat. 630 – Tovary a služby v sume 1 658 220 eur.

Na základe skutočne prijatých príslušníkov bude kapitola Ministerstvo vnútra SR žiadať rozpočtovým opatrením o zvýšenie systemizácie počtov príslušníkov a rozpočtu finančných prostriedkov kapitolu Ministerstvo financií SR vrátane zvýšenia limitu verejných výdavkov.

**2029**

Vplyv zvýšenia peňažnej náhrady za služobnú pohotovosť v roku 2029 predstavuje sumu 9 053 772 eur, z toho:

1. v kat. 610 – Mzdy v sume 8 156 556 eur,
2. v kat. 620 – Poistné v sume 897 216 eur.

Vplyv zvýšenia systemizovaných počtov príslušníkov o ďalších 270 príslušníkov na rozpočet Ministerstva vnútra SR v roku 2029 oproti roku 2028 predstavuje sumu 38 317 157 eur, z toho:

1. v kat. 610 – Mzdy v sume 26 679 456 eur,
2. v kat. 620 – Poistné v sume 9 924 760 eur,
3. v kat. 630 – Tovary a služby v sume 1 712 941 eur.

Prijatím ďalších 270 príslušníkov v roku 2028 by sa znížilo čerpanie peňažnej náhrady za služobnú pohotovosť v roku 2029 v kat. 610 – Mzdy približne o sumu 10 692 000 eur.

Na základe skutočne prijatých príslušníkov bude kapitola Ministerstvo vnútra SR žiadať rozpočtovým opatrením o zvýšenie systemizácie počtov príslušníkov a rozpočtu finančných prostriedkov kapitolu Ministerstvo financií SR vrátane zvýšenia limitu verejných výdavkov.

V roku 2030 je predpoklad, že budú mať všetci príslušníci plánované 12 hodinové služby bez služobnej pohotovosti v súlade so smernicou 2003/88/ES a došlo by k zníženiu čerpania peňažnej náhrady za služobnú pohotovosť v kat. 610 – Mzdy približne o sumu 11 652 223 eur.

Úspora z peňažnej náhrady za služobnú pohotovosť v súvislosti s postupným zvyšovaním systemizácie počtov príslušníkov v rokoch 2027 až 2030

|  |  |  |  |  |
| --- | --- | --- | --- | --- |
| **Rok** | **2027** | **2028** | **2029** | **2030** |
| Peňažná náhrada za služobnú pohotovosť (kat. 610 – Mzdy) | 3 564 000 eur | 7 128 000 eur | 10 692 000 eur | 11 652 223 eur |
| Peňažná náhrada za služobnú pohotovosť (kat. 620 – Poistné) | 392 040 eur | 784 080 eur | 1 176 120 eur | 1 281 745 eur |
| **Spolu** | **3 956 040 eur** | **7 912 080 eur** | **11 868 120 eur** | **12 933 968 eur** |

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **r** | **r + 1** | **r + 2** | **r + 3** |
| **Daňové príjmy (100)1** |  |  |  |  |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Vplyv na príjmy verejnej správy celkom** | **0** | **0** | **0** | **0** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4/A

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2025** | **2026** | **2027** | **2028** |
| **Bežné výdavky (600)** | **4 526 886** | **9 053 772** | **9 053 772** | **9 053 772** |  |
| Mzdy, platy, služobné príjmy a ostatné osobné vyrovnania (610) | 4 078 278 | 8 156 556 | 8 156 556 | 8 156 556 |  |
| Poistné a príspevok do poisťovní (620) | 448 608 | 897 216 | 897 216 | 897 216 |  |
| Tovary a služby (630)2 |  |  |  |  |  |
| v tom: |  |  |  |  |  |
| Bežné transfery (640)2 |  |  |  |  |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Vplyv na výdavky verejnej správy celkom** | **4 526 886** | **9 053 772** | **9 053 772** | **9 053 772** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4/B

|  |  |  |  |  |  |
| --- | --- | --- | --- | --- | --- |
| **Vplyvy (v metodike ESA 2010)** | **Vplyv na limit verejných výdavkov subjektu verejnej správy** | | | | **poznámka** |
| **2025** | **2026** | **2027** | **2028** |
| **Kapitálové príjmy (230)** |  |  |  |  |  |
| **Bežné výdavky (600)** | **0** | **9 053 772** | **9 053 772** | **9 053 772** |  |
| Mzdy, platy, služobné príjmy a ostatné osobné vyrovnania (610) | 0 | 8 156 556 | 8 156 556 | 8 156 556 |  |
| Poistné a príspevok do poisťovní (620) | 0 | 897 216 | 897 216 | 897 216 |  |
| Tovary a služby (630)2 |  |  |  |  |  |
| v tom: |  |  |  |  |  |
| Bežné transfery (640)2 |  |  |  |  |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Vplyv na limit verejných výdavkov subjektu verejnej správy celkom** | **0** | **9 053 772** | **9 053 772** | **9 053 772** |  |

2 – výdavky rozpísať až do podpoložiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2025** | **2026** | **2027** | | **2028** |
| **Počet zamestnancov celkom** |  |  |  | |  |  | |
| **z toho vplyv na ŠR** |  |  |  | |  |  | |
| **Priemerný mzdový výdavok (v eurách)** |  |  |  | |  |  | |
| **z toho vplyv na ŠR** |  |  |  | |  |  | |
| **Osobné výdavky celkom (v eurách)** | **0** | **0** | **0** | | **0** |  | |
| **Mzdy, platy, služobné príjmy a ostatné osobné vyrovnania (610)** |  |  |  | |  |  | |
| **z toho vplyv na ŠR** |  |  |  | |  |  | |
| **Poistné a príspevok do poisťovní (620)** |  |  |  | |  |  | |
| **z toho vplyv na ŠR** |  |  |  | |  |  | |
|  |  |  |  | |  |  | |
| **Poznámka:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |

**2.2.5. Výpočet vplyvov na dlhodobú udržateľnosť verejných financií**

Uveďte model, ktorý bol použitý na stanovenie vplyvov na príjmy a výdavky v dlhodobom horizonte, ako aj predpoklady, z ktorých ste vychádzali a boli v modeli zahrnuté. Popíšte použitý model spolu s jeho modifikáciami, ak boli pri výpočte vykonané.

Tabuľka č. 6

|  |  |  |  |  |  |  |
| --- | --- | --- | --- | --- | --- | --- |
| **Dlhodobá udržateľnosť** | **Vplyv na verejné financie** | | | | | **Poznámka** |
| d | d + 10 | d + 20 | d + 30 | d + 40 |
| Vplyv na výdavky v p. b. HDP |  |  |  |  |  |  |
| Vplyv na príjmy v p. b. HDP |  |  |  |  |  |  |
| Vplyv na bilanciu v p. b. HDP |  |  |  |  |  |  |

**Poznámka:**

Písmeno „d“ označuje prvý rok nasledujúcej dekády.

Tabuľka sa vypĺňa pre každé opatrenie samostatne. V prípade zavádzania viacerých opatrení sa vyplní aj tabuľka obsahujúca aj kumulatívny efekt zavedenia všetkých opatrení súčasne

1. **Osobitná časť**

**K čl. I**

**K bodu 1 (§ 85 ods. 3 až 7)**

Nový odsek 3 návrhu zákona stanovuje, že priemerný týždenný služobný čas príslušníka vrátane štátnej služby nadčas a služobnej pohotovosti v mieste výkonu štátnej služby nesmie prekročiť 48 hodín. Ustanovenie odseku 4 o odslúžení vyššieho počtu hodín vykonávania štátnej služby ako 48 hodín týždenne v priemere bude možné realizovať len so súhlasom príslušníka. V odseku 5 sa navrhuje zaviesť povinnosť pre služobný úrad viesť aktuálne záznamy o príslušníkoch, ktorí súhlasili s prekročením priemerného týždenného služobného času pre účely orgánov v oblasti bezpečnosti a ochrany zdravia pri práci. Taktiež v navrhovanom odseku 6 je stanovená garancia nepostihovania príslušníka za neudelenie súhlasu s prekračovaním priemerného týždenného služobného času.Podľa odseku 7 príslušník bude môcť kedykoľvek svoj udelený súhlas s prekračovaním priemerného týždenného služobného času odvolať.

**K bodu 2 (§ 122 ods. 1)**

Podľa § 122 ods. 1 zákona sa príslušníkom poskytuje za určenú služobnú pohotovosť podľa § 92 ods. 1 (vykonávanú v mieste vykonávania štátnej služby) peňažná náhrada. V súčasnosti je jej výška 15 % za každú hodinu v tejto pohotovosti v pracovných dňoch a 30 % v dňoch služobného pokoja. Navrhovanou zmenou sa jej výška upraví na hodnotu 50 % za každú hodinu v tejto pohotovosti v pracovných dňoch a 100 % v dňoch služobného pokoja.

**K čl. II**

Vzhľadom na predpokladané skrátenie legislatívneho konania sa dátum účinnosti návrhu zákona navrhuje 1. júla 2025.

V Bratislave dňa 12. júna 2025

**Robert Fico, v. r.**

predseda vlády Slovenskej republiky

**Matúš Šutaj Eštok, v. r.**

minister vnútra Slovenskej republiky